jkorsvik/nowiki_second_scrape_merged huggingface dataset:
Atacamaørkenen

Atacama (spansk: Desierto de Atacama) er et ørkenplatå nord i de chilenske Andesfjellene i Sør-Amerika, og trolig verdens eldste ørken. De sentrale delene av den kan være opp mot 15 millioner år gammel. Atacama utgjør en 1 000 km lang stripe i skyggen av Andes, i fjellene over kysten av Stillehavet. Det er den eneste sanne ørkenen som mottar mindre nedbør enn polarørkener. Årsaken til dette er at den ligger i en dobbel regnskygge. 
I henhold til beregninger utgjør Atacamaørkenen 105 000 km², eller 128 000 km² om de golde nedre skråningene av Andesfjellene inkluderes.Det meste av ørkenen består av terreng med stein, saltsjøer, sand og felsisk lava som flyter mot Andes. Det finnes rike mineralforekomster i området, blant annet kobber og natriumnitrat.

		
		
		
		


== Referanser ==


== Eksterne lenker ==
(en) Atacama Desert – kategori av bilder, video eller lyd på Commons 
(en) Atacama Desert – galleri av bilder, video eller lyd på Commons
Fylkesvei 700

Fylkesvei 700 (Fv700) går mellom Svorkmo i Orkland og Berkåk i Rennebu.
Veien forlater E6 ved Berkåk og går langs Orkla nordover til Meldal kirke. Derfra går den over Meldalskogen gjennom Løkken Verk til Svorkmo der den møter E39.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

OrklandLøkkenveien 

RennebuOrkdalsveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv700
(no) Statens vegvesen – trafikkmeldinger
Konsistoriet oktober 2003

Konsistoriet i oktober 2003 var det niende og  siste konsistorium hvor pave Johannes Paul II utnevnte nye kardinaler. Det ble holdt 21. oktober 2003 i Vatikanet.
Det ble utnevnt 31 kardinaler, hvorav en in pectore, det vil si at navnet ble holdt hemmelig. Da dette navnet ikke ble offentliggjort før pavens død 2. april 2005 ble personen aldri formelt innsatt som kardinal, og sluttantallet for nye kardinaler ved dette konsistoriet ble dermed 30, og totaltallet i hans pontifikat 231.


== Kilder ==
John Paul II (1978-2005) – The Cardinals of the Holy Roman Church Arkivert 29. januar 2015 hos Wayback Machine., besøkt 18. november 2015
Aerodynamikk

Aerodynamikk er læren om strømning i gasser. Feltet er nært beslektet med hydrodynamikk.
Aerodynamikk danner grunnlaget for flyvning med fartøyer som er tyngre enn luft.
Aerodynamikkens hovedfokus er grensesnittet mellom bevegelig luft og faste legemer, for eksempel fly-vinger. Dette feltet er generelt læren om egenskapene til bevegelig luft og kreftene den produserer. De store kreftene er Løftekraft, Gravitasjon, framdrift og motstandskraft.Det er kompliserte fysiske og matematiske likninger som beskriver bevegelsen av luft. De grunnleggende likningene er Bernoullis likning, om strømning av inkompressibel væske, og Newtons bevegelseslikninger. Likningen av Daniel Bernouilli viser at økt hastighet fører til lavere trykk. Dette prinsippet har bidratt til utforming og design av fly-vinger. For at bevegelsen av luftpartikler rundt et fly skal holde flyet svevende, må vi ha et lavere trykk på oversiden, enn på undersiden av flyets vinger. Det vil si at det ønskes hurtigere bevegelse av luftpartikler på oversiden. Dette oppnås ved å utforme aerofoil med større overflate på oversiden eller, i tilfelle symmetrisk aerofoil, ved hjelp av økt angrepsvinkel. Vi har også en formel for løft. Fart er et viktig element.


== Historie ==
George Cayley bygget det første glideflyet i 1804 og regnes som aerodynamikkens far, skjønt Isaac Newton allerede på 1700-tallet hadde utviklet en teori om luftmotstand. 


== Se også ==
Hydrodynamikk
Fly
Seilbåt
Turbulens


== Referanser ==
Avery Dulles

Avery Robert Dulles (født 24. august 1918 i Auburn i New York i USA, død 12. desember 2008 i New York) er en av Den katolske Kirkes kardinaler. Han er en av de få kardinaler som ikke er bispeviet; han inngår i rekken av fremtredende teologer som er blitt kardinalskreert på sine eldre dager.


== Liv og virke ==


=== Bakgrunn ===
Avery Dulles var sønn av den protestantiske politiker John Foster Dulles (USAs utenriksminister 1953-1959, som Washington Dulles International Airport er oppkalt etter) og hans hustru Janet Pomeroy Avery Dulles. Hans onkel var Allen Welsh Dulles, som var sjef for CIA (1953–1959). Både hans oldefar John W. Foster og hans grandonkel Robert Lansing hadde srt USAs statssekretærer (U.S. Secretary of State). Bestefar på farssiden, Allen Macy Dulles, var medlem av fakultetet på Auburn Theological Seminary og publiserte innen det teologiske fagområde ekklesiologi.
Avery konverterte til katolisismen under sine studier ved Harvard. Han ble særlig interessert i ekklesiologi.


=== Jesuitt, prest ===
Etter militærtjenesten trådte han inn i jesuittordenen og fikk der en grundig filosofisk og teologisk utdannelse. Etter prestevielsen i  1956 ble han sendt til Roma for fordypningsstudier, og tok doktorgrad i teologi ved Det pavelige universitet Gregoriana.
Fra 1960 til 1974 var han professor ved Woodstock og fra 1974 til 1988 ved Catholic University i Washington, D.C.. I tillegg var har gjesteforeleser ved en rekke andre universiteter, og forfattet over 600 bøker og artikler. Han var rådgiver for de amerikanske katolske biskopers kommisjon for dialogen med lutheranerne, og var president for USAs katolske teologiske selskap. Til tross for høy alder hadde han fortsatt undervisningspost ved Fordham University i New York.


=== Kardinal ===
Pave Johannes Paul II utnevnte Avery Dulles til kardinal i 2001, med Santissimi Nomi di Gesù e Maria in Via Lata som titulus.
Dulles døde den 12. desember 2008 på Fordham University i Bronx, der han hadde bodd i flere år. Han ble begravet på jesuittenes kirkegård i  Auriesville.


== Referanser ==


== Eksterne lenker ==
Fyldige kardinalsbiografier på norsk – katolsk.no
Biografi på The Cardinals of the Holy Roman Church
Bova

BOVA er en nederlandsk produsent av turbusser fra 10m til 15m størrelser både enkelt og dobbeltdekkere.


== Historie ==
1878 – Jacob Bots starter en tømmerforretning i Valkenswaard
1910 – Hans sønn Simon introduserer navnet BOVA, fra Bots Valkenswaard
1931 – Firmaet bygger sitt første busskarosseri
2003 – Blir en del av VDL Groep, og får navnet VDL BOVA


== Nåværende modeller ==
Futura
Lexio
Synergy
Magiq


== Eksterne lenker ==
Offisielt nettsted 
(en) Bova vehicles – kategori av bilder, video eller lyd på Commons
Brasier

Brasier var etterfølgeren til den tidlige franske bilprodusenten Richard-Brasier, som ble startet i 1902.  Navnet ble forenklet til Brasier da Georges Richard forlot firmaet i 1905 for å starte Unic.
Før første verdenskrig så kom firmaet med flere to-, fire- og sekssylindrede modeller.  Produksjonen ble tatt opp igjen i 1919 med en modell på 3404 cc (kubikkcentimeter).  Fra 1920 til 1926 ble en modell på 2120 cc produsert.  Bilene produsert etter 1926 ble markedsført under navnet Chaigneau-Brasier.  Dette selskapet stengte dørene i 1930.


== Eksterne lenker ==
(en) Brasier vehicles – kategori av bilder, video eller lyd på Commons
Julius Darmaatmadja

Julius Riyadi Darmaatmadja (født 20. desember 1934 i Muntilan i Nederlandsk India) er en av Den katolske Kirkes kardinaler. Han var erkebiskop av Jakarta.


== Liv og virke ==


=== Bakgrunn ===
Darmaatmadja studerte i Mertoyudan, i Giri Sonta (begge i Indonasia), filosofi (1961-1964) ved De Nobili College ved Pontifical Athenaeum i Pune (India) og til sist teologi fra 1966 til 1970 ved Saint Ignatius College i Yogyakarta.


=== Prest, jesuitt ===
Han ble presteviet i 1969, og avla sine evige løfter i jesuittordenen i 1975. Før og etter sin prestevielse arbeidet han som dosent og i kallspastoralet, før han i 1981 ble provinsial for de indonesiske jesuitter.


=== Biskop ===
To år etter ble han utnevnt til erkebiskop av Semarang på Java. I 1984 ble han dessuten ansvarlig for den katolske militærsjelesorg i landet, og valgt til president for Den indonesiske bispekonferanse. Dette verv innehadde han fra 1988 til 1997.


=== Kardinal ===
I 1994 kreerte pave Johannes Paul II ham til kardinal, og i 1996 ble han erkebiskop av Indonesias hovedstad Jakarta. Han deltok ved pavevalget i 2005. Den 7. januar 2006 overlot han av helsegrunner vervet som militærbiskop til erkebiskopen av Semarang, Ignatius Suharyo Hardjoatmodjo. Den 28. juni 2010 aksepterte pave Benedikt XVI hans fratreden av helsegrunner.
Til pavevalget i 2013 var Darmaatmadja ikke i stand å delta grunnet sin helse.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Rafael Merry del Val y Zulueta (1865-1930) *1900
Kardinal Raffaele Scapinelli di Leguigno (1858-1933) *1912
Kardinal Friedrich Gustav Piffl  (1864-1932) *1913
Biskop Michael Memelauer (1874-1961) *1927
Kardinal Franz König (1905-2004) *1952
Erkebiskop Ottavio De Liva (1911-1965) *1962
Kardinal Justinus Darmojuwono (1914-1994) *1964
Kardinal Julius Darmaatmadja


== Referanser ==


== Eksterne lenker ==
Fyldige kardinalsbiografier på norsk – katolsk.no
Biografi på The Cardinals of the Holy Roman Church
Hankø

Hankø er en øy i Fredrikstad kommune, Østfold, på ca. 4 km². Øya er et ferie- og badested og et kjent seilsportssenter med regattaer i juni og juli. Den er kanskje mest kjent som den norske kongefamiliens feriested (Bloksberg), Leah Isadora Behns fødested og for Hankø Fjordhotell.
Hankøs høyeste punkt ligger i dag 55 moh. Det vil si at Hankø lå under vann da isen forsvant (for ca. 10–12 000 år siden). Havet sto da 180 m høyere enn i dag. Ca. 4–5 000 år før Kristus kom dette punktet frem i vannskorpen. Det finnes 7 gravrøyser fra bronsealderen (1.500–500 f.Kr), hvor en hellekiste er plassert i midten. Den første kilden som viser bosetting på øya er et kart fra 1776 der to husmannsplasser er avmerket. En plass er nord på øya i Apalviken og en sør i Hankøhavna, «Hankø Plads». Den første faste bosetting på øya må ha skjedd en gang mellom 1723 og 1776. I 1801 bodde det to familier på øya; en familie på hver plass og hver familie med 5 medlemmer. Utover begynnelsen av 1800-tallet har det så blitt opprettet en husmannsplass til på sletten der hotellet ligger. Denne plassen fikk navnet «Setra». I 1865 bodde det tre familier på de tre plassene med et samlet folketall på 18 personer. To av husfedrene er nevnt som husmann, men trolig er nok alle husmenn under Elingaard.
I 1873 kjøpte seks brødre, Bjørneby og deres slektning Ole Bredesen Opset, alle fra Solør, gården. Otto Bjørneby var den som slo seg ned ved Elingaard. Det ble startet et tegleverk ved Elingaardskilen og i Hankøsundet oppdaget man at det fantes en helsebringende svovelholdig gytje. Denne gytjen, som man mente kunne kurere en mengde sykdommer, var foranledningen til at Bjørneby startet et Badehotell og Kystsanatorium på Hankø, Hankø Bad og Kystsanatorium i 1877, senere Hankø Fjordhotell & Spa. 
Det er forøvrig stor båttrafikk innover i Hankøsundet, hvor en rekke båtaktører holder kurs og seminarer årlig. Gjestebrygger finnes også ved Hankø Seilerkro, som blant annet en rekke båtmagasiner bruker som sin testbase.
Hankø er en idyllisk del av Fredrikstad. På øya finnes det en relativt stor stamme av dåhjort, anslått til 100 dyr.


== Annen verdenskrig ==
Under den andre verdenskrig overtok de tyske styrkene hele Hankø. Her ble det bygd et radaranlegg med kodenavn Heinbuche med to flyvarslingsradarer: en Wassermann M-II som sto på odden nord for Vabukta og en Freya på «Varden», høyeste punkt øst for Vabukta. Videre to «y-linje» radiopeilestasjoner på Onsøyknipen og to store følgeradarer med parabolantenner, FuMo 214 «Würzburg-Riese», lenger inne ved Mossikhuset.


== Referanser ==


== Eksterne lenker ==
(en) Hankø – kategori av bilder, video eller lyd på Commons
EM i fotball 2024

EM i fotball 2024 vil bli det 17. europamesterskapet i fotball for menn og vil bli arrangert av UEFA fra 14. juni til 14. juli 2024 i Tyskland.I september 2022, på grunn av Russlands invasjon av Ukraina, ble Russland ekskludert fra kvalifiseringen.


== Arenaer ==


== Kvalifisering ==


=== Kvalifiserte lag ===


== Gruppespillet ==


=== Gruppe A ===


=== Gruppe B ===


=== Gruppe C ===


=== Gruppe D ===


=== Gruppe E ===


=== Gruppe F ===


== Sluttspillet ==


=== Åttedelsfinaler ===


=== Kvartfinaler ===


=== Semifinaler ===


=== Finale ===


== Referanser ==


== Eksterne lenker ==
Offisielt nettsted
(en) 2024 UEFA European Championship – kategori av bilder, video eller lyd på Commons
Adam Joseph Maida

Adam Joseph Maida  (født 18. mars 1930 i East Vandergrift i Pennsylvania i USA) er en av den katolske Kirkes kardinaler, og erkebiskop av Detroit i Michigan.


== Liv og virke ==
Maida studerte filosofi og katolsk teologi i Orchard Lake, Latrobe og Baltimore, og ble presteviet i 1956. Deretter arbeidet han sjelesørgerisk i Pennsylvania. Han ble sendt til North American College (Casa Santa Maria) i Roma, og etter fordypningsstudier fikk han lisensiat i kirkerett ved Lateranuniversitetet i Roma og doktor i borgerlig rett ved Duquesne University School of Law i Pittsburgh. 
I de følgende tyve år hadde han forskjellige ledelsesoppgaver i bispedømmet Pittsburgh og var dosent ved La Roche College. Han var også et fremtredende og produktivt medlem av det amerikanske katolske kirkerettslige fagmiljø. 
Pave Johannes Paul II utnevnte ham i 1984 til biskop av Green Bay i Wisconsin, og promoverte ham i 1990 til erkebiskop av Detroit. 
Han ble kreert til kardinal i 1994, med Santi Vitale, Valeria, Gervasio e Protasio som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal Pio Laghi (1922–2009) *1969
Kardinal Adam Joseph Maida (1922–2009) *1984


== Referanser ==


== Eksterne lenker ==
Fyldige kardinalsbiografier på norsk – katolsk.no
Biografi på The Cardinals of the Holy Roman ChurchFoto av kardinalen
Fylkesvei 680

Fylkesvei 680 (Fv680) går mellom Kristiansund og Stormyra i Heim.
Den tar av fra Øygarden i Kristiansund og går til Seivika, derfra med ferge til Tømmervåg på Tustna, videre østover langs kysten, forbi Aure til Svanem, videre sørover gjennom Kyrksæterøra til Stormyra der den møter E39.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Møre og Romsdal fylke ===

KristiansundSeivikveien 

 Ferge fra Seivika

Aure til Tømmervåg (25 min, 1 tur/time)Tømmervågvegen 

Brekkvegen 

Skardsøyvegen 

Hemnevegen 


=== Trøndelag fylke ===

HeimMistfjordveien 

Aurveien 

Hellandsjøveien 


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv680
(no) Statens vegvesen – trafikkmeldingerFergeinfo Seivika-Tømmervåg
Fergeinfo Aukan-Vinsternes
Giovanni Cheli

Giovanni Cheli (født 4. oktober 1918 i Torino i Italia, død 8. februar 2013 i Roma) var en av Den katolske Kirkes kardinaler, og tidligere pavelig diplomat og leder for et av Den romerske kuries organer.


== Biografi ==
Giovanni Cheli ble etter vanlig katolsk presteutdannelse presteviet i 1942. Han ble ungdomsprest for Den katolske aksjon, og dosent ved presteseminaret i sitt hjembispedømme. Etter fordypningsstudier ble han lisensiat i teologi og doktor i kirkerett.
Han ble kalt til tjeneste i det pavelige diplomati, og tjenestegjorde i Guatemala, Spania og Italia. Fra fra 1967 ble han tilknyttet det kirkeligee råd for offentlighetsarbeid. I 1973 utnevnte pave Paul VI ham til Pavestolens permanente observatør ved FN i New York. I 1978, da denne representasjon ble gitt høyere status, ble han bispeviet.
Fra 1986 til 1998 var han leder for Det pavelige råd for den pastorale omsorg for migranter og reisende, som blant annet beskjeftiger seg med flyktninger. Pave Johannes Paul II kreerte ham til kardinal i 1998, med Santi Cosma e Damiano som titteldiakonia. Cheli døde den 8. februar 2013 i en alder av 94 år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Francesco Albani (1720-1803) *1760
Kardinal Carlo Rezzonico den yngre (1724-1799) *1773
Kardinal Antonio Dugnani (1748-1818) *1785
Erkebiskop Jean-Charles de Coucy (1746-1824) *1790
Kardinal Gustave-Maximilien-Juste de Croÿ-Solre (1773-1844) *1820
Biskop Charles-Auguste-Marie-Joseph Forbin-Janson (1785-1844) *1824
Kardinal François-Auguste-Ferdinand Donnet (1795-1882) *1835
Biskop Charles-Emile Freppel (1827-1891) *1870
Kardinal Louis-Henri-Joseph Luçon (1842-1930) *1888
Kardinal Charles-Henri-Joseph Binet (1869-1936) *1920
Kardinal Maurice Feltin (1883-1975) *1928
Kardinal Jean-Marie Villot (1905-1979) *1954
Kardinal Giovanni Cheli (1918-2013) *1978


== Referanser ==


== Eksterne lenker ==
Fyldige kardinalsbiografier på norsk – katolsk.no
Biografi på The Cardinals of the Holy Roman Church
Dagny Haraldsen

Dagny Haraldsen (født Dagny Ulrichsen 25. november 1898 i Skien i Telemark, død 15. oktober 1994 i Oslo) var mor til dronning Sonja av Norge.
Haraldsen var datter av forsikringsagent Johan Christian Ulrichsen (1861–1950) og Marie Berntine Hansen (1868–1958). Hun vokste opp på Marensro i Skien sammen med fem brødre og en søster.22. mai 1920 giftet hun seg med disponent Karl August Haraldsen, og de flyttet senere til  Tuengen allé 1B (nå Charlotte Andersens vei (Oslo) 1A) på Vinderen i Oslo. Ekteparet Haraldsen ble første gang foreldre til sønnen Haakon Haraldsen (1921-2016), deretter i 1924 til Gry Haraldsen (1924-1970). I 1929 kom sønnen Karl Herman Haraldsen, som døde i en seilbåteksplosjon i Oslofjorden i 1936. 4. juli 1937 ble datteren Sonja, som skulle bli kronprinsesse Sonja over 31 år senere,  født.
I 1959 ble fru Haraldsen enke.Etter datterens giftemål med kronprinsen (senere kong Harald V), holdt Dagny Haraldsen en lav profil. Hun ga ikke  intervjuer, men hun var til stede under familiesammenkomster. Hun var også en avholdt bestemor for prinsesse Märtha Louise og kronprins Haakon.Senere flyttet Dagny Haraldsen inn i en leilighet i Professor Dahls gate i Oslo. Leiligheten ble senere overtatt av datterdatteren, prinsesse Märtha Louise. I dag eies leiligheten av dronning Sonja, som benytter den til atelier og arbeidsstue.


== Referanser ==
Einar Steensnæs

Einar Steensnæs (født 10. mars 1942 i Haugesund i Rogaland)
er en norsk politiker (KrF) og tidligere statsråd. 
Steensnæs er utdannet cand.real. med fagene fysikk, matematikk og geografi og virket som lektor og inspektør ved Skeisvang og Vardafjell videregående skoler i Haugesund. Han var ordfører i Haugesund fra 1988–1989 og 1992–1993 og var innvalgt på Stortinget fra Rogaland 1993-2005. Han var parlamentarisk leder for Kristelig Folkeparti 1997–2000 og var statsråd i Kirke- og undervisningsdepartementet/Utdannings- og forskningsdepartementet 1989-1990 og olje- og energiminister 2001-2004 i Bondevik II-regjeringen.
Steensnes var direktør ved Oslosenteret for fred og menneskerettigheter fra 2006–2009 og var senere seniorrådgiver samme sted. Han var også Norges representant til og visepresident i UNESCOs eksekutivråd 2005-2009. Steensnes har vært styreleder i flere statlige vrksomheter, blant annet i Norges allmennvitenskapelige forskningsråd og i styret for Statens næringsvirksomhet i utviklingsland (Norfund). Steensnes er æresmedlem i Kristelig Folkeparti fra 2006.


== Regjeringsmedlem ==
19. oktober 2001 – 18. juni 2004 statsråd Olje- og energidepartementet.
1. januar 1990 – 3. november 1990 statsråd Utdannings- og forskningsdepartementet.
16. oktober 1989 – 1. januar 1990 statsråd Kirke- og undervisningsdepartementet.


== Stortingskomitéer ==
2001–2005 medlem av Næringskomitéen.
2001–2005 varamedlem av Den utvidede utenrikskomitéen.
1997–2001 leder av Utenrikskomitéen fra 22. mars 2000.
1997–2001 leder av Den utvidede utenrikskomitéen fra 22. mars 2000.
1997–2001 sekretær for Utenrikskomitéen til 22. mars 2000.
1997–2001 sekretær for Den utvidede utenrikskomitéen til 22. mars 2000.
1997–2001 medlem av Arbeidsordningskomitéen.
1997–2001 medlem av Valgkomitéen.
1993–1997 medlem av Finanskomitéen.


== Referanser ==


== Eksterne lenker ==
(en) Einar Steensnæs på Internet Movie Database 
(no) Einar Steensnæs hos Stortinget 
(no) Einar Steensnæs hos Norsk senter for forskningsdata ]